జపనీస్ డైలాగ్ సబ్ టైటిల్ నీలం రంగులో ఉంటుంది. కొరియన్ డైలాగ్ సబ్ టైటిల్ పసుపు రంగులో ఉంటుంది.
(కొరియన్ లో) నోవా!
సూన్జా, మేము ఇక్కడ ఉన్నాం.
వాడు అక్కడ ఉన్నాడు!
నాకు వాడు కనిపించాడు!
నువ్వు ఎక్కడికి పోయావు?
మనం వెంటనే ఇక్కడి నుండి వెళ్ళిపోవాలి.
నా భర్త చనిపోయాడు.
సూన్జా, ఈ మనుషులంతా ఎవరు?
ఇతను కోహ్ హన్సు, మా కుటుంబానికి తెలిసిన వ్యక్తి.
ఈయన మన కోసం ఒక పల్లెటూరులో ఒక స్థలాన్ని ఏర్పాటు చేసాడు.
మనల్ని షెల్టర్ కి వెళ్ళమని చెప్పారు కదా.
ఆ షెల్టర్లు మిమ్మల్ని కాపాడలేవు.
కానీ నా భర్త ఇంకా ఇక్కడికి రాలేదు.
ఆయన అనుమతి లేకుండా మేము ఇక్కడి నుండి రాలేము.
ఆ అనుమతి వచ్చేసరికి, మీరంతా చనిపోతారు.
ఒకసారి బాంబులు వేయడం మొదలైతే, అమెరికన్లు ఏకధాటిగా వేస్తారు.
మీరు వెంటనే బయలుదేరాలి.
సడన్ గా చెప్తున్నానని నాకు తెలుసు, కానీ మనం వీళ్ళను నమ్మొచ్చు.
మిస్టర్ కోహ్ మనల్ని సురక్షితంగా ఉంచగలడు.
లోనికి వెళ్ళండి. మీకు అవసరమైన వాటిని మాత్రమే సర్దుకోండి.
- త్వరగా. - పదండి.
నోవా, ఇంకొక దుప్పటి తీసుకో!
నువ్వు ఏం చేస్తున్నావు? మనకు టైమ్ లేదు.
నేను వీటిని ఇలా వదిలేయలేను.
ఇవి మా కుటుంబ వారసత్వ సంపద. నా భర్త అలాగే నేను...
ఏం జరుగుతుందో నీకు అర్థం అవుతుందా?
నేను అంత వెర్రిదాన్ని కాదు!
కానీ ఇవి మాతో అనేక తరాలుగా ఉన్నాయి.
నేను వీటిని కోల్పోలేను.
పక్కకి తప్పుకో.
వెళ్లి బట్టలు సర్దడం ముగించు. ఇది నేను చేస్తా.
త్వరగా రండి.
మోజసు, నీ టోపీ ఎక్కడ?
నేను దాన్ని ప్యాక్ చేసేసా!
త్వరగా ఎక్కండి.
వెంటనే.
జియున్...
ఆమెకు ఎవరూ లేరు.
అది సాధ్యం కాదు. ఇప్పుడు మనం కారు ఆపలేం.
ఆపితే మనం బయటకు వెళ్లలేం.
ఆమె అలాగే ఆమె పిల్లలు సురక్షితంగా షెల్టర్ కి వెళ్లి ఉంటారులే.
మనం ఆమెను మళ్ళీ కలవొచ్చు.
(జపనీస్ లో) బకెట్లు నింపండి!
లోనికి రండి! రండి! త్వరగా! పైకప్పు వేయండి!
మమ్మల్ని లోనికి రానివ్వండి!
మమ్మల్ని కరుణించండి!
నా కూతురు! ఆమె ఆరోగ్యం బాలేదు!
మమ్మల్ని లోనికి రానివ్వండి!
నువ్వు నిద్ర లేచావు.
మనం ఆఖరికి చేరుకున్నాం.
మోజసు, జాగ్రత్త.
సూన్జా, మనం నిజంగానే ఇక్కడ ఉండబోతున్నామా?
ఇది నిజంగానే జరుగుతుందా?
నేను ఈ స్థలాన్ని శుభ్రం చేయడానికి కొంతమందిని పిలిచాను.
వాళ్ళు అవసరమైన వస్తువులను తీసుకొస్తారు.
దుప్పట్లు ఇంకా మిగతావి.
కానీ ఇది మట్టి నేల.
అలాగే వంటగది ఏమీ లేదు.
మేము ఇంటికి ఎప్పుడు వెళ్ళగలం?
ముందు యుద్ధం ఆగాలి.
అసలు మీ ఇల్లు ఇంకా ఉండి ఉండొచ్చు అని నేను అనుకోను.
నేను మీతో ఉండమని కిమ్ చాంగోని కూడా అడిగాను.
అది అసాధ్యం.
అతను ఎవరో మాకు తెలీదు.
సూన్జా, యోసెబ్ దీనికి అస్సలు ఒప్పుకోడు అని నీకు తెలుసు. అస్సలు ఒప్పుకోడు.
ఈమె చెప్పింది నిజం.
మాకు పరిచయమే లేని వ్యక్తితో మేము ఎలా ఉండగలం?
ఇలాంటి పిచ్చి వాగుడు వాగొద్దు.
ఇదేమైనా సిటీ అనుకుంటున్నావా?
మీరు పిల్లల గురించి ఆలోచించాలి.
నేను పల్లెటూరులో పెరిగాను అన్న విషయం నువ్వు మర్చిపోతున్నావు.
- నేను కూడా. - ఏమీ అనుకోవద్దు,
నీ అవసరాలు అన్నీ తీర్చడానికి నీకు పనోళ్ళు ఉండేవారు.
అలాగే నువ్వు...
నువ్వు పల్లెటూరుకి వెళ్లి దాదాపు 14 ఏళ్ళు అవుతుంది.
ఇలాంటి సమయాలలో, మనుషులు మారతారు.
వేరే దారి లేని వారు ఏం చేయగలరు అనే విషయం నీకు తెలీదు.
నేను చెప్పేది విను.
అతను ఉంటాడు. నేను అతన్ని నమ్ముతున్నా.
ఇక్కడ చేయాల్సిన పని చాలా ఉంది.
నోవా, కారులోని సామాన్లు దించడానికి సాయం చెయ్.
సన్ఈ, మనం ఆశించింది ఇది కాదని నాకు తెలుసు...
నేను చెప్పేది విను.
నా భయం మన దయనీయ స్థితిని చూసి కాదు. అది నేను తట్టుకోగలను.
లేదా కష్టపడి పని చేయాల్సి వస్తుందని కూడా కాదు.
నేను ప్రమాణం చేసి చెప్తున్నాను.
కానీ ఇదంతా చూస్తుంటే...
నా బ్రతుకు ఒక జంతువు బ్రతుకుకంటే గొప్పదేం కాదని తెలిసినా...
అలాగే యోసెబ్ కూడా ఎక్కడో ఉన్నాడు...
మేము వెళ్ళడానికి వేరే చోటే లేదా?
లేదు.
మనలాంటి వారికి వేరే చోటు లేదు.
ఇక్కడ నువ్వు సౌకర్యంగా ఉండటానికి నాకు చేతనైంది అంతా చేస్తాను.
నాకు అదేం అవసరం లేదు.
నువ్వు నన్ను తప్పుగా అర్థం చేసుకోవడం నాకు ఇష్టం లేదు.
నువ్వు చేసిన దానికి నేను నీకు కృతజ్ఞురాలినే,
కానీ నాకు ఇక నీ నుండి ఇంకేం వద్దు.
నా సాయాన్ని పొందడం నీకు అంత కష్టంగా ఉందా?
- మీ ఇద్దరికీ సాయం చేయడం... - నాకు చాలా భయంగా ఉంది.
నువ్వు భయపడాల్సిన అవసరం లేదు. వాడికి ఎప్పటికీ తెలీదు.
వాడు తెలివైన కుర్రాడు.
- వాడు ఏదోకటి గ్రహహిస్తాడు... - వాడికి ఎలాంటి అనుమానం రాదు.
ఈ విషయాన్ని వాడు ఊహించలేడు.
అలా అనుకోవడం ప్రమాదకరం.
నా కొడుకు జీవితాన్ని పాడు చేసే పనిని నేను చేస్తానని అనుకుంటున్నావా?
అది నాకెలా తెలుస్తుంది?
మనిద్దరికీ పెద్ద పరిచయం ఉన్నట్టు మాట్లాడుతున్నావు.
అలాంటిది ఏమీ లేదు.
అది నిజం కాదు.
పద్నాలుగు ఏళ్ళు.
నేను ఇప్పుడు ఆ కొలను దగ్గర కనిపించిన ఆ అమ్మాయిని కాదు.
ఇప్పుడు నేను...
ఇప్పుడు నేను ఒక విధవరాలిని.
మా అమ్మలాగే.
సూన్జా.
మిన్ జిన్ లీ రాసిన పుస్తకం ఆధారంగా రూపొందించబడింది
జూన్ 1945
ఇది నిజమో కాదో నేను పెద్ద కాపును అడుగుదాం అనుకుంటున్నాను.
అదంతా ఆలోచించకు.
ఒకసారి వాళ్ళను చూడు! వాళ్ళు ఎంత లావెక్కిపోయారో చూడు.
వాళ్లకు మనకంటే ఎక్కువ తిండి అందుతుందని చూస్తేనే చెప్పొచ్చు.
వాళ్ళను పట్టించుకోకు.
అలా ఎలా ఉండగలను? వాళ్ళు ఆగకుండా వాగుతూనే ఉన్నారు.
వాళ్ళు ఏమంటున్నారో నువ్వు నాకు చెప్తే బాగుండు.
నువ్వు తెలుసుకుని ఏం లాభం?
వాళ్ళు నేను లావుగా ఉన్నాను అన్నారు, కదా?
కనీసం ఆ పదం నాకు అర్థమైంది.
మనం అందరం ఒకే పని చేస్తున్నాం,
కానీ మనం ఏదో బద్దకంగా పని మానుతున్నట్టు మాట్లాడుతున్నారు.
వాళ్ళు ఇలా మాట్లాడటం నువ్వు వినడం ఇదేమి మొదటిసారి కాదు.
నీకు ఇంత కోపంగా ఎందుకు ఉంది?
ఆ అందంగా ఉన్న పిల్లే నాకు కోపం తెప్పిస్తుంది.
ఆమెను చూడు!
మనకంటే తానేదో గొప్పదాన్ని అనుకుంటోంది.
నిజంగా, అసలు ఆమెకు అంత పొగరు ఎలా వచ్చింది?
మాటల మీద ఉన్న ఉత్సాహాన్ని పని మీద పెట్టండి,
అప్పుడైతే కనీసం కొంచెమైన పని జరుగుతుంది.
చూడండి! ఎవరు పని తగ్గించినా మిగతావారు అది చేయాల్సి వస్తుంది.
మేము ఏం చేయాలో మాకు చెప్పడానికి నువ్వు ఎవరివి?
మేము మీలాంటి వారికి పని చేయము!
అలా అని ఖచ్చితంగా చెప్పగలవా?
ఎందుకు ఇన్ని మాటలు వినిపిస్తున్నాయి?
తిరిగి పని మొదలెట్టండి.
ఏమైనా సమస్యా?
వెళ్ళు! ఇక్కడి నుండి పో!
అది పారిపోతోంది!
నాకు సాయం చెయ్!
దానికి స్వేచ్ఛగా ఉండాలని ఉంది!
వెళ్తూనే ఉండు! వాడికి దొరకొద్దు!
త్వరగా, పారిపో!
- మోజసు, అది పారిపోతోంది! - వెళ్తూనే ఉండు! వెళ్ళు!
సాయం చేయండి!
- మాకు సాయం చేయండి. - వెళ్ళు!
మిస్టర్ కిమ్, ఇక్కడ, ఇక్కడ!
దొరికింది.
అది అన్యాయం. ఇద్దరు కలిసి ఒకదాన్ని పట్టుకున్నారు.
నువ్వు సాయం చేయలేదు కదా.
దీన్ని వెనక్కి తీసుకెళ్లొచ్చా?
స్కూల్ కంటే ఇక్కడే నాకు సరదాగా ఉంది.
నువ్వేమంటావు?
మనం ఎప్పటికీ వెనక్కి వెళ్లకపోతే బాగుండు.
యుద్ధం శాశ్వతంగా జరుగుతూ ఉండదు.
అంతేకాక, నువ్వు నిజంగానే జీవితాంతం ఇలాగే గడపాలి అనుకుంటున్నావా?
కోళ్లను వెంటాడుతు, అవి పాడు చేసిన చోట్లను శుభ్రం చేస్తావా?
వింటుంటే నాకు అది మంచి పనిలాగే ఉంది.
ఒకవేళ కోహ్ హన్సు మనల్ని ఇక్కడికి తీసుకురాకపోయి ఉంటే?
మనం చాలా అదృష్టవంతులం, అవునా?
కానీ అమ్మ చేసిన పని ఏమీ బాలేదు.
కోహ్ గారిని ఆమె మనకు ఇన్నేళ్ళుగా ఎందుకు పరిచయం చేయలేదు?
మనం ఎన్ని మిఠాయిలు తిని ఉండేవారిమో ఊహించుకో.
ఎంత దారుణమో.
ఏమండీ.
మీకు బహుశా నేను గుర్తులేను ఏమో.
నేను మొన్న రాత్రి ఇక్కడికి వచ్చాను.
నాకు గుర్తుంది.
నాకు భయం వేసింది.
మీ మనవడు,
ఇప్పుడు ఎలా ఉన్నాడు?
వాడు మొన్న పలికిన మాటలు మాట్లాడి ఉండకపోతే బాగుండేది.
వాడు సాధారణంగా అలా మాట్లాడడు.
లేదు, అలా కాదు.
ఆ కౌంటర్ దగ్గర పని చేసిన వ్యక్తి చాలా దారుణంగా మాట్లాడాడు.
అలా మాట్లాడటానికి మీ మనవడు చాలా ధైర్యం కూడగట్టుకున్నాడు.
నాతో మాట్లాడటం మీకు ఇబ్బందిగా ఉందని తెలుస్తోంది.
మిమ్మల్ని ఇబ్బంది పెట్టడం నా ఉద్దేశం కాదు.
క్షమించండి.
నీకు ఏం కావాలి, సోలొమన్?
ఆ స్థలం యజమాని, ఆమె అమ్మడానికి ముందుకు వచ్చింది.
ఈసారి నిజంగానే అమ్ముతుంది.
అబ్బా, నీ స్థితి మరీ దయనీయంగా ఉన్నట్టు ఉంది.
అందులో ఆశ్చర్యం లేదులే.
నువ్వు పోగేయడానికి చూసిన ఫండ్ గురించి విన్నాను.
నీకు కలిసి రానందుకు బాధగా ఉంది.
అబే. అతనే నా లక్ష్యం.
ఇక్కడి నుండి వెళ్ళిపో. నువ్వు ఇంకా మారలేదు.
కానీ నేను మారాను.
బ్యాంక్ అకౌంట్ లో ఇంకొక్క మూడు నెలలకు సరిపడే డబ్బుతో ఉన్నాను,
ప్రస్తుతం నన్ను కోల్పోవడానికి ఏదీ లేని వాడిని అనొచ్చు.
అవునా? కానీ నీకు నా సహాయం కావాలి, అవునా?
- అవును. - సరే.
నేనెందుకు నీకు సాయం చేస్తా?
ఎందుకంటే ప్రస్తుతం నువ్వు చేస్తున్న పని,
ఆ డెస్క్ వెనుక కూర్చుని,
ఒక మంచి కార్మికుడిలా పనిచేస్తూ జీవితం సాగిస్తున్నావు చూడు,
కానీ ఒకప్పుడు వరుసగా ఎనిమిది ఏళ్ళు లీడర్ బోర్డులో టాప్ లో నిలబడిన
టామ్ ఆండ్రూస్ అలాంటోడు కాదు.
కాకపోతే ఇప్పుడు ఉన్నట్టు అప్పట్లో నిన్ను ఎవరూ లక్ష్యం చేసుకోలేదు, కదా?
నువ్వు ఏం మాట్లాడుతున్నావు, సోలొమన్?
నేను నువ్వు నిజంగా ఇక్కడ ఎందుకు ఉన్నావనే కారణం గురించి మాట్లాడుతున్నా, టామ్.
న్యూ యార్క్ వారు నిన్ను ఎందుకు పంపారో చెప్తున్నా.
నేను నా క్లైంట్స్ ఆస్తులను నిర్లక్ష్యం చేసిన విషయం గురించి విన్నావు, ఆహ్?
నా వ్యవహారాన్ని నీకు వివరించాల్సిన పని నాకు లేదు,
కానీ నన్ను పడగొట్టడానికి... పడగొట్టడానికి ఒక్క వెధవ పూనుకున్నాడు.
వాడు చేసే ఏ పనీ విజయవంతం కాదు అని నేను వాడితో చెప్పిన కారణంగా.
అందుకని వాడు నాకు వ్యతిరేకంగా చెలరేగిపోయాడు,
నేను చేసిన ప్రతీ ఒక్క ట్రేడ్ ని తవ్వి పరిశీలించాడు.
ఏ ట్రేడ్ వల్ల ఇలా అయిందో చెప్పగలవా?
బాల్డ్ విన్ యునైటెడ్.
అది ఎవరు అనుకుంటున్నావా? ఎవరైనా అనవసరం.
అదంతా ఇప్పుడు అనవసరం, సోలొమన్.
ఫామ్లలో కొన్ని అవకతవకలు జరిగాయి.
ఇంతకీ వాటిని నింపింది నేను కాదు.
నాకు సంబంధమే లేదు. నీలాంటి ఒక పనికిమాలిన అనలిస్ట్ నింపాడు.
కానీ కంపెనీ నీ తప్పు లేదు అంది కదా.
తర్వాత ఎప్పటికో, అవును.
అయినా నన్ను తీసేసారు.
దాంతో ఈ టోక్యో అనబడే జైలుకు వచ్చి పడ్డా.
అయితే నీకు ఏం కావాలి, టామ్?
నేను నా పిల్లల్ని ఏడాదికి ఒకసారి కంటే ఎక్కువసార్లు చూడాలి అనుకుంటున్నా.
వాళ్ళు నన్ను ద్వేషించకుండా ఉంటే చాలు.
కాదు, నాకు నిజంగా కావాల్సింది
నా మాజీ భార్య ఒక ధనవంతుడైన భర్తను కనుగొనడమే,
అప్పుడైతే నన్ను ఇబ్బంది పెట్టకుండా వదిలేస్తుంది.
అలా జరిగితే ఎంత బాగుంటుందో.
కాదు, నీకు నిజంగా కావాల్సింది అది కాదు, టామ్.
నీకు ఇంటికి వెళ్లాలని ఉంది.
అదే కదా?
వచ్చే ఏడాది ఈపాటికి నువ్వు ఇంటికి వెళ్లేలా చేస్తా అంటే ఏమంటావు?
ఈ కంపెనీని వదిలేసి,
నీ డబ్బుతో సొంతంగా ఇంకొక వ్యాపారాన్ని చేసుకోగలుగుతావు,
ఈ ప్రపంచానికి టామ్ ఆండ్రూస్ ఇంకా చేతకానివాడు కాలేదు అని చూపగలుగుతావు.
నిజంగా అంటున్నా. అలా జరిగేలా చేయగలను.
కాకపోతే, అందుకు నువ్వు బదులుగా చేయాల్సినవి కొన్ని ఉంటాయి.
అమ్మా! ఆయన వస్తాడని నాకు తెలుసు!
మోజసు!
హేయ్, ఆగు!
మిస్టర్ కోహ్!
అమ్మా, చూడు!
నేను మ్యూజిక్ ని ఎంతగా మిస్ అయ్యానో ఇప్పుడు తెలుస్తోంది.
సూన్జా, అది విను.
ఇదేమి పెద్ద విషయం కాదు, కానీ ఇది మీకు నచ్చినందుకు సంతోషంగా ఉంది.
మాకోసం ఇంకేం తీసుకొచ్చారు?
- మోజసు! - ఇదుగో.
వావ్!
చూడు, నోవా! ఈయన కొన్ని తెస్తాడని చెప్పా కదా.
నాకు ఇవి చాలా ఇష్టం.
నోవా, ఇవి నీకు.
నువ్వు వీటిని బాగా చదవాలి. జాగ్రత్తగా.
వీటిని మీకోసం అనువదించాలా?
వాటిని ఎలా చదవాలో నాకు తెలుసు. నువ్వు చదవగలవో లేదో నాకు తెలియాలి అంతే.
నేను ఆ భాష గురించి మాట్లాడటం లేదు,
కానీ అందులో ఏమన్నారు, ఏం అనలేదు అనే విషయం.
ఇంకొక మాటలో చెప్పాలంటే, అందులో ఏముంది, ఏమి లేదు అనేది నువ్వు చదివి తెలుసుకోవాలి.
వావ్, ఇక్కడ చాలా ఉంది.
ఇది ఏంటి?
దాన్ని జాగ్రత్తగా పట్టుకో.
నువ్వు ఎప్పుడైనా గాలిపటాన్ని ఎగరేసావా?
లేదు, ఒక్కసారి కూడా వేయలేదు.
అయితే మీరిద్దరూ ఎలా ఎగరేయగలరో చూద్దామా?
సరే!
- పదండి. - నది దగ్గరకు వెళదాం.
అక్కడైతే బాగుంటుంది!
పదండి!
నువ్వు ఏం చేస్తున్నావు?
సూన్జా, ప్రతీ పిల్లాడికి గాలిపటాన్ని ఎలా ఎగరేయాలో తెలియాలి.
అబ్బాయిలూ.
తెలుసా, నువ్వు జాగ్రత్తగా ఉండాలి.
ఇంతకు ముందు ఈ ఆఫీసులో కూర్చుని పనిచేసిన వాడి గతి ఇప్పుడంత బాలేదు అంట.
ఈ ఆఫీసు వల్ల అతను నాశనమైపోయాడు అనుకుంటున్నావా?
ఆ విషయం నాకు తెలీదు.
కానీ నేను విన్నదాన్ని బట్టి...
అతనికి గర్వం ఎక్కువ.
బాగా పొగరుగా ఉండేవాడు అంట.
అతను తనను తాను అమెరికన్ అనుకునేవాడని విన్నాను.
బహుశా అందువల్లే నాశనమైపోయాడు ఏమో.
నువ్వు ఇక్కడికి ఎందుకు వచ్చావు?
టామ్ కి మంచి విషయం చెప్పడానికి వచ్చాను.
ఆ స్థలం యజమాని అమ్మడానికి ఒప్పుకుంది.
ఇందులో నీ చేయి కూడా ఉంది అనుకుంట, కదా.
అవును.
- నీ వాటా ఎంత? - అయిదు శాతం.
అర్థమైంది.
అభినందనలు.
థాంక్స్.
ఇంకేమైనా చెప్పాలా?
నీకు ఒకటి చెప్పాలి...
నిజానికి ఈ చోటును మేనేజ్ చేయాల్సిన వ్యక్తివి నువ్వే.
అందరికంటే ఎక్కువ కష్టపడి పనిచేసేది నువ్వే.
తెలివైనదానివి కూడా.
ఇది తెలిసి కూడా ఇలా ఉండిపోవడం వల్ల నీకు కోపంగా ఉండి ఉండొచ్చు.
ఎందుకంటే ఆ రోజు ఎప్పటికీ రాదు,
ఆ విషయం మన ఇద్దరికీ తెలుసు.
నీకు ఎంత అర్హత ఉన్నా సరే.
నాకు చాలా బాధగా ఉంది.
నువ్వు సక్సెస్ కావాలని కోరుకుంటున్నా.
నిజంగా అంటున్నా.
ఒక్క క్షణం.
నాతో కలిసి డిన్నర్ కి వస్తావా?
అంటే ఒక డేట్ కి వెళదామా?
అమెరికన్లు ఇలాగే మాట్లాడతారా?
ప్రతీదాన్ని వివరిస్తారా?
కాదు. నేను ముందు స్నానం చేయాలో వద్దో తెలుసుకోవడానికి అడిగా.
దయచేసి స్నానం చెయ్.
ఒక్క కండిషన్.
ఏంటది?
మనం ఎక్కడికి వెళ్లాలో నేను చెప్తా.
తీసుకోండి.
ఇవాళ ఇవి ఏది పెట్టినా తినేస్తున్నాయి.
ఎవరైనా చూస్తే పది రోజులుగా ఇవి ఏమీ తినలేదు అనుకుంటారు.
అది నిజం కాదు.నేను వీటికి నిన్నే మేత పెట్టా.
మీరు రోజూ వస్తుంటారా?
వారాంతాలలో తప్ప.
వారాంతాలలో ఇక్కడికి పిల్లలు ఎక్కువగా వస్తారు.
మీకు పిల్లలు నచ్చరా?
కాదు, నాకు పిల్లలంటే చాలా ఇష్టం.
అంటే, అందరూ కాదు అనుకో.
కానీ వీటికి పిల్లలంటే భయం.
ఇవి కొన్ని తీసుకోండి.
ఓహ్, నాకు అది నచ్చలేదు.
ఆ మగది ఆహారాన్ని లాగేసుకుంటోంది.
అది మగపక్షి అని ఎందుకు అనుకుంటున్నారు?
అది ఆడది.
నిజంగా?
కానీ దాన్ని గమనిస్తూ ఉండండి.
ఒకసారి ఆ మగది మొదలెడితే, ఎప్పుడు ఆపాలో దానికే తెలీదు.
అవి ఇకైనో వార్డులో ఉండే పందులకంటే దారుణంగా ఉన్నాయి.
మీరు పెరిగింది అక్కడేనా?
కాదు.
నేను యంగ్డోలో పుట్టాను.
యంగ్డో? అది ఎక్కడ?
అది ఇక్కడ కాదు.
నేను చేయాల్సిన పని చాలా ఉంది.
ఇక నేను వెళ్తాను.
నా మనవడు.
వాడు మంచి కుర్రాడు.
కానీ ప్రస్తుతం కొంచెం ఇబ్బంది పడుతున్నాడు.
జీవితంలో సవాళ్ళను ఎదుర్కొంటున్నాడు ఏమో.
కష్టపడుతున్నాడు.
వాడి విషయానికి వస్తే, వాడి జీవితం వేరేగా ఉంటే బాగుండని ఆశపడ్డాను.
వాడి వయసులో నేనైతే,
రేషన్ లైన్లలో నిలబడి, విమాన రైడ్ డ్రిల్స్ కి ట్రైనింగ్ తీసుకున్నాను.
ఆ అమెరికన్లు వచ్చి మమ్మల్ని చంపేస్తారేమో అనుకున్నాం.
భయంకరమైన పరిస్థితుల మధ్య బ్రతకనందుకు
మనం వాడిని తప్పుబట్టలేము, అవునా?
మరి అలాంటప్పుడు వాడు తన జీవితంలో ఇన్ని ఆటుపోట్లను ఎదుర్కోకూడదు కదా?
కాదు.
కాలం ఏదైనా, జీవితంలో కష్టాలు ఉంటూనే ఉంటాయి.
మనం దేవుళ్ళం అయితే తప్ప.
ఇక మీరందరూ ఎగిరే టైమ్ అయింది!
ఇంకా పైకి ఎగరేయ్!
అంతే!
వేగంగా, వేగంగా!
దాన్ని ఇంకా పైకి పంపు.
వెళ్తూనే ఉండు!
- అది కింద పడనివ్వకు! - వేగంగా!
ఇంకా! అంతే!
మోజసు, పడిపోతావు చూసుకో!
ఇది భలే ఉంది! నా కోసం ఆగండి!
నోవా! మోజసు!
నోవా!
అమ్మా!
- మోజసు, నా దగ్గరకు రా. - అమ్మా.
వాళ్ళు ఉత్తరం వైపుకు వెళ్తున్నారు.
వాళ్ళు గనుక నాగసాకికి వెళ్ళేటట్టు అయితే, వ్యతిరేక దిశలో వెళ్లేవారు.
ఆ విమానాలు నీ భర్త ఉన్న ఊరు వైపు వెళ్లడం లేదు.
- సన్ఈ! - ఆమెను కాసేపు వదిలేయ్.
అంతే. పని పూర్తి అయింది.
ఇంత మంచి ప్యాజేజి పొందుతున్నందుకు బావగారు చాలా అదృష్టవంతులు.
వాళ్ళందరూ ఆయన్ని చూసి కుళ్లిపోతూ ఉంటారు.
నా కోరిక కూడా అదే.
ఇది సరిపోతే బాగుండు.
నేను వీటిని ఇచ్చేసి వస్తా.
రాత్రి అయింది. రేపు ఉదయం ఇవ్వొచ్చు కదా.
పెద్ద కాపు రేపు ఉదయమే పోస్ట్ దగ్గరకు వెళతానని అని చెప్పాడు.
నేను వీటిని వీలైనంత త్వరగా పంపాలి అనుకుంటున్నాను.
అంతేకాదు, నాకు రాత్రికి నిద్ర వచ్చేలా లేదు.
సన్ఈ,
ఆయనకు ఏమీ అయ్యుండదు.
నాకు తెలుసు.
కానీ రేపు ఏమవుతుంది?
లేదా ఎల్లుండు?
ఆయన ఎప్పటికీ సురక్షితంగా ఉంటాడని నువ్వు నాకు మాట ఇవ్వలేవు.
అది సాధ్యం కాదు.
మనమంతా కలిసి ఉన్నాం...
కానీ ఆయన ఒక్కడే ఒంటరిగా...
తలచుకుంటే అది అన్యాయం అనిపిస్తోంది.
నోవా.
ఇక చదివింది చాలు.
పడుకో.
నువ్వు...
మీ నాన్నను,
అస్సలు మర్చిపోకూడదు.
ఆ విషయం తెలుసు కదా?
నేనెలా మర్చిపోగలను?
నాకు తెలుసు. మన దగ్గర దొంగ పడ్డాడు!
ఎవరో గుడ్లను దొంగతనం చేస్తున్నారు!
ఏమైంది?
గత కొన్ని రోజులుగా,
రోజు రోజుకూ నేను సేకరించే గుడ్లు తగ్గిపోతున్నాయి.
ఈ విషయం పెద్ద కాపుతో చెప్పినప్పుడు,
నా అంచనా కరెక్టు అన్నాడు.
ఆయన చాలా కోపపడ్డాడు.
కానీ ఆ దొంగని నేను పట్టుకుంటా అని నేను ఆయనకు మాట ఇచ్చా.
ఆయనకు అలాంటి ప్రమాణం నువ్వెందుకు చేసావు?
వాడిని నువ్వు ఎలా పట్టుకుంటావు?
మనం ఒక ఉచ్చు పన్నితే బాగుంటుంది అనుకుంటున్నాను.
- ఒక ఉచ్చా? - అంటే ఏంటి?
అది పని చేయదు.
నువ్వు నిజంగా ఆ దొంగను పట్టుకోవాలి అనుకుంటే, మనం మాటు వేయాలి.
వాడు దొంగతనం చేస్తుండగా పట్టుకోవాలి.
అవును!
అమ్మా, నేను కూడా వెళ్ళనా? ప్లీజ్.
ఇది సురక్షితమేనా? అది ఎవరైనా ప్రమాదకరమైన వ్యక్తి అయితే?
నా ఉద్దేశంలో ఈ ఇద్దరు పిల్లలు, అలాగే నేను వెళితే చాలు అనుకుంటున్నా.
అది ఎవరైనా సరే.
మనం ప్రారంభంలోనే వాడిని పట్టుకుని ఇలాంటివి జరగకుండా ఆపితే మంచిది.
అమ్మా, ఈయనకు ఇలాంటివి బాగా తెలుసు.
ఈయన్ని చూస్తేనే చెప్పొచ్చు.
- ఈ పని చేయడం వల్ల... - అయితే అలా చేద్దాం.
వెళ్లి నీ అన్నతో చెప్పు.
భోజనం తర్వాత, మనం మాటు వేయడానికి సరైన ప్రదేశాన్ని కనిపెడదాం.
- ఎలా ఉంది ప్లాన్? - నాకు ఈ ప్లాన్ నచ్చింది.
నేను నా అన్నతో ఇది చెప్తాను.
ఇక్కడ రోజు రోజుకి సరదాగా ఉంటోంది.
ఇది సురక్షితమేనా?
నువ్వేం కంగారు పడకు.
బహుశా ఆకలితో దొంగిలిస్తున్న గ్రామస్తులు ఎవరైనా అయ్యుండొచ్చు.
నేను కూడా వస్తే పర్లేదా?
నీకు కూడా మాతో రావాలని ఉందా?
మాటు వేసి పట్టుకోవడం గురించి నేను వినడం ఇదే మొదటిసారి.
వినడానికి చాలా ఉత్సాహంగా ఉంది.
కానీ నేను గనుక మీకు అడ్డుగా ఉంటాను అనిపిస్తే...
నువ్వు వస్తే కుర్రాళ్లకు కూడా నచ్చుతుందిలే.
నువ్వు ఇంతకు ముందు యాకీటోరి తిన్నావు కదా?
అవును.
స్వాగతం!
రెండు బీర్లు ఇవ్వండి, ప్లీజ్.
ఇక్కడ తిండి భలే రుచిగా ఉంటుంది.
అలాగే చవక కూడా.
ప్రస్తుతం నా స్థితికి సరైన చోటు.
థాంక్స్.
తెలుసా...
మన మధ్య కొన్ని మనస్పర్థలు ఉండేవని నాకు తెలుసు.
అందుకు బాధ్యుడిని నేనే.
కానీ ప్రస్తుతం నా పరిస్థితి ఇది.
ఇక నటించే ఉద్దేశం నాకు లేదు.
నీకు నేను ఇలా నచ్చకపోతే...
నువ్వు వెళ్లిపోవచ్చు.
నేను ఏమీ అనుకోను.
కానీ ఒకటి తెలుసుకో.
నేను ఎప్పటికీ ఇలాగే పతనావస్థలో ఉండను.
నేను తెలివైనవాడిని.
ఆకలితో ఉన్నా.
ఇప్పుడు నాకు ఆట ఎలా ఆడాలో తెలుసు.
అలాగే అమాయకులను దెబ్బ తీసి పైకి ఎదగడం నాకు ఇష్టం లేదు.
కానీ అక్రమార్కుల విషయానికి వస్తే...
ఏదైనా చేస్తాను.
అలాగే, నీకు గనుక నేను ఉండబోయే విధానం నచ్చకపోతే,
నేను అర్థం చేసుకోగలను.
చీర్స్.
మనం వచ్చి చాలా సేపు అవుతుంది.
మనం ఇంకెంత సేపు ఎదురుచూడాలి?
మనం వచ్చి రెండు గంటలే అవుతుంది.
అలాగే మాట్లాడకుండా ఉండు.
మాట్లాడితే అది విని దొంగ పారిపోవచ్చు.
మోజసు.
ఇవాళ రాత్రి మనకు ఎవరూ దొరకకపోవచ్చు.
వాడు గనుక తెలివైనవాడు అయ్యుంటే, కొన్ని రాత్రులు రాడు.
అంటే ఇవాళ రాత్రి ఎవరూ దొరకకపోవచ్చా?
ఏమో ఎవరికి తెలుసు?
మిస్టర్ కిమ్, మీరు మిస్టర్ కోహ్ ని ఎక్కడ కలిశారు?
నోవా.
అలా అడగడం గౌరవం కాదు.
అదేం పర్లేదు.
నువ్వు చాలా రోజులుగా ఈ ప్రశ్న అడగాలి అనుకుంటున్నావని నేను చెప్పగలను.
నేను ఆయన్ని 15 ఏళ్ల క్రితం రేవు దగ్గర కలిసాను.
అప్పుడు నేను అక్కడ పనిచేసేవాడిని.
నాకు దొరికిన పనులు చేస్తూ
అస్తమాను ఏదొక వివాదంలో చిక్కుకునేవాడిని.
ఎలాంటి వివాదం?
కొట్లాటలు పెట్టుకోవడం.
తెలివితక్కువ పనులు చేసేవాడిని.
ఏదీ తెలిసేది కాదు.
బాగా కోపిష్ఠిని కూడా.
అలాంటోళ్ళు చాలా ప్రమాదకరం.
మీకు కోపంగా ఎందుకు ఉండేది?
కొరియాలో మా నాన్నకు చిన్న పొలం ఉండేది.
అది పెద్దది కాకపోయినా, ఆయన మాకు సరిపడేంత పండించేవారు.
కానీ ఈ జపనీస్ వారు వచ్చిన తర్వాత,
రైతులను తమ పొలాల విస్తీర్ణాన్ని రిజిస్టర్ చేసుకోమని ఆదేశించారు.
ఒక క్లర్క్ తప్పు చేసి, మా నాన్న పొలం చాలా పెద్దదిగా చూపించాడు.
తర్వాత పన్ను కట్టమని రసీదు వచ్చినప్పుడు, మా నాన్న అంత డబ్బు కట్టలేకపోయాడు.
అందుకని ఆయన పొలాన్ని వాళ్ళు లాగేసుకున్నారు.
ఆ తర్వాత,
నా తమ్ముళ్లు, చెల్లెళ్లను వేర్వేరు కుటుంబీకుల ఇళ్లకు పంపేశారు.
అది జరిగిన తర్వాత మా అమ్మ చాలా ఏడ్చింది.
అలాగే మా నాన్నపై ఆమెకు ఉన్న ప్రేమ
తగ్గిపోయింది.
ఒక ఉదయం మా నాన్న పొలం దగ్గరకు వెళ్లారు.
ఒకప్పుడు ఆయన సొంతమైన పొలం దగ్గరకు.
అక్కడి నుండి ఆయన తిరిగి రాలేదు.
ఆయన ఎక్కడైతే ఒకప్పుడు బంగాళదుంపలు పండించారో...
అక్కడే నేను ఆయన్ని ఖననం చేయాల్సి వచ్చింది.
ఆ తర్వాత కొంతకాలానికి నేను ఇల్లు వదిలి వెళ్ళిపోయా.
అక్కడ చూడండి!
వాళ్ళు ఎంతమంది అక్కడ ఉండి ఉండొచ్చు?
గేట్లకు గస్తీ కాయండి.
దొరికేశాము! పారిపోండి!
- వెళ్ళండి, వెళ్ళండి! - అన్నా, ఏమీ కాలేదు కదా?
వాళ్లు పారిపోతున్నారు!
వాళ్ళ గురించి వదిలేయండి.
నాకు ఒకడు దొరికాడు.
ఇది వాడే!
నీకు ఈ పిల్లాడు తెలుసా?
నోవాని స్కూల్ లో ఏడిపించింది వీడే.
ప్లీజ్. గుడి దగ్గర ఉన్న టీచర్లకు ఇది తెలిస్తే, వాళ్ళు నన్ను కొడతారు.
నువ్వు ఊరు ఖాళీ చేసిన వారిలో ఒకడివా?
మా గుడ్లు నువ్వు ఎందుకు దొంగిలిస్తున్నావు?
మా 20 మందికి అక్కడ సరిపడే ఆహారం లేదు.
మాకు ఎప్పుడూ ఆకలిగానే ఉంటుంది.
అయితే వీడిని ఏం చేద్దాం అంటావు?
నేనా?
నిర్ణయించు. వీడిని బెదిరించి వదలడానికి నాకు అభ్యంతరం లేదు.
లేదా వీడిని గుడి దగ్గరకు తీసుకెళ్లి ఏది జరిగితే అది జరగడానికి వదిలేస్తాను.
వాడిని వదిలేయండి.
కానీ వీడు నిన్ను చాలా విధాలుగా బాధపెట్టాడు!
వెళ్ళు. నోవా మనసు మార్చుకునేలోగా వెళ్ళు.
హేయ్!
అది మిగతావారికి కూడా చెప్పు. సరేనా?
వాడిని అలా ఎలా వదలగలిగావు?
నువ్వు ప్రతీకారం తీర్చుకుని ఉండొచ్చు.
నీ అన్న చేసిన పని సరైంది.
ఒక శత్రువుకు రుణపడి ఉండటం కంటే, మన శత్రువే మనకు రుణపడి ఉండటం మంచిది.
ఈ విషయం నోవాకి ముందే తెలుసు అనుకుంట.
అవునా?
నేను కూడా అది గుర్తుంచుకోవాలి.
పదండి. లేట్ అయింది.
ఇది భలే ఉత్కంఠగా ఉంది కదా, ఆంటీ?
చాలా.
నాకు ఇవాళ రాత్రికి నిద్ర వస్తుందో లేదో.
హలో?
పని పూర్తి అయింది.
ఆ స్థలం ఇప్పుడు అబే గారిది.
ఇందులో ఇప్పుడు అందరి ప్రమేయం ఉంది. ఈ ప్లాన్ పనిచేస్తే మంచిది.
పని చేస్తుంది. నాకు తెలుసు.
సబ్ టైటిల్స్ అనువదించింది: జోసెఫ్